༅། །རྣལ་འབྱོར་བླ་ན་མེད་པའི་རྒྱུད་ཀྱི་མན་ངག་གི་ནང་དོན་གནད་བསྡུས།
པོད། ༥༦
གཤིན་རྗེ་གཤེད་དམར་ལས་ཚོགས་ཀྱི་མན་ངག།
༈ དང་པོ། སྤྱིའི་མན་ངག་བཤད་པར་བྱ་སྟེ། དེ་ལ་བསྙེནཔ་དང༌། སྒྲུབ་པ་དང༌། ལས་
ལ་སྦྱར་བའོ། ༡བསྙེན་པའི་ཡན་ལག་ལ་གསུམ། 1གང་ཟག་གང་གིས་བསྙེན་པ་ནི། རྒྱུད་
རྣམས་ལས། བླ་མ་བརྒྱུད་པའི་རིམ་པ་ཡིས། །དབང་བསྐུར་ཐོབ་ཅིང་ཤིན་ཏུ་བསམ། །བླ་མའི་
མན་ངག་ལ་དགའ་ཞིང༌། །དེ་ཡི་དོན་ནི་སྒྲུབ་པ་གནས། །བླ་མ་དམ་པ་བསྙེན་བསྐུར་ཏེ། །ཤིན་
-452-

སྔགས་ལ་འཇུག་པའི་སྒོ། ༡༠༠༽
ཏུ་མང་པོའི་རྒྱུད་ཐོས་ཤིང༌། །ཇི་ལྟའི་དེ་ཉིད་བླ་མའི་བཀའ། །ཐོབ་ནས་རྟག་ཏུ་བསྒོམ་པར་
བྱ། །སྙིང་རྗེ་དམན་པས་འགྲུབ་མི་འགྱུར། །དེ་བས་སྙིང་རྗེ་ཆེ་ལྡན་ཉིད། །དངོས་གྲུབ་ཀུན་གྱི་
ཐུན་མོང་དུ། །བཟླས་དང་བརྟུལ་ཞུགས་ལ་བརྟག་དགའ། །ཞེས་སོགས་གསུངས་ཏེ། མདོར་
ན། གཞིའི་ཡན་ལག་དབང་བསྐུར་ལེགས་པར་ཐོབ་ཅིང་། དད་པ་དང་དམ་ཚིག་དང་ལྡན་པ།
ངོ་བོའི་ཡན་ལག་སྙིང་རྗེ་དང་ཤེས་རབ་དང་ལྡན་པས་རྒྱུད་མང་དུ་ཐོས་ཤིང་བླ་མའི་མན་ངག་
ལེགས་པར་ཐོས་པས་བསྙེན་པ་ལ་གནས་པ། མཐར་ཕྱིན་པའི་ཡན་ལག། གུས་པ་དང༌། རྒྱུན་
དུ་སྦྱོར་བས་བསྒོམ་བཟླས་ལ་རྩེ་གཅིག་ཏུ་བརྩོན་པ་སྟེ། ཁྱད་པར་གསུམ་དང་ལྡནཔའོ། །
2གནས་གང་དུ་བསྙེན་པ་ནི། གསང་བ་འདུས་པ་ལ་སོགས་པའི་རྒྱུད། དགོན་པ་ཆེན་པོའི་ས་
ཕྱོགས་སམ། །མེ་ཏོག་འབྲས་བུ་སོགས་པས་བརྒྱན། །རི་བོ་དབེན་པའི་ས་ཕྱོགས་སུ། །དངོས་
གྲུབ་ཐམས་ཅད་བསྡུས་པ་འགྲུབ། །རི་བོ་ཚང་ཚིང་རི་སུལ་དང་། །རྒྱ་མཚོ་ཆེན་པོའི་འགྲམ་
དང་ནི། །བཞི་མདོ་དང་ནི་མདུན་ཁང་གནས། །དུར་ཁྲོད་དང་ནི་ཡིད་དགའ་བར། །སྔར་
གསུངས་ཡང་དག་ཆོག་ཡིས། །སྔོན་དུ་བསྙེན་པ་ལས་སོགས་པ་གསུངས་ཏེ། མདོར་ན།
དབེན་པ་དང་། སྒྲུབ་པའི་གནས་ཡིད་དུ་འོང་བ་དང་རྫས་འཛོམས་པའོ། །3དེ་ནས་ཇི་ལྟར་
བསྙེན་པ་ནི། དེ་ལྟ་བུའི་གནས་སུ་མཐུན་རྐྱེན་རྣམས་ཚོགས་པར་བྱས་ནས་མཚམས་དམ་པར་
བཅད། གནས་ཁང་བྱི་དོར་བྱས་པས་བླ་རེ་ལ་སོགས་པས་བརྒྱན་ཅིང༌། རས་བྲིས་ལ་སོགས་
པའི་རྟེན་བཀོད་ལ། ཞེས་པ་ནས། མཚན་མོ་རྨི་ལམ་དག་པ་དང༌། །བདེན་པ་རྣམས་ནི་མཐོང་
བ་དང༌། །བཟླས་བརྗོད་བྱེད་ལ་དགའ་བ་ནི། །གསང་སྔགས་བཟླས་པའི་མཚན་ཉིད་ཡིན། །
ངལ་བ་ཆུང་ཞིང་དྲི་ཞིམ་དང༌། །གཏོང་ཕོད་ཡོན་ཏན་ལྷུར་ལེན་ཅིང༌། །ལྷ་ལ་ལྷག་པར་གུས་པ་
ནི། །གསང་སྔགས་བཟླས་པའི་མཚན་ཉིད་ཡིན། །ཞེས་གསུངས་སོ། ཞེས་པའི་བར་གྱིས་
བཟླས་པའི་དམ་ཚིག་དང་། བཟླས་པའི་ངོ་བོ་དང་། བཟླས་པའི་དབྱེ་བ་དང༌། བཟླས་པའི་
-453-

ནང་དོན་གནད་བསྡུས།
རིམ་པ་དང་། བཟླས་པའི་མཚན་ཉིད་སོགས་བསྟན་ཏོ། །བསྙེན་པ་བཤད་ཟིན་ཏོ། །
༢སྒྲུབ་པ་ནི། འོག་ནས་འཆད་པར་འགྱུར་བའི་དམ་ཚིག་དང་མི་འགལ་བར་ཉམས་སུ་
བླང་བར་བྱས་ཏེ། ཞེས་པ་ནས། དེ་ལྟར་ཡང་འགའ་ཞིག་གིས་བཤད་ཅིང་འཆད་པར་འགྱུར་ལ།
ཁྱད་པར་ལྷག་མ་རྣམས་ནི་རྒྱུད་ལས། གལ་ཏེ་ཟླ་བ་དྲུག་གིས་ནི། །ཇི་སྐད་གསུངས་པ་མ་
མཐོང་ན། །ཇི་སྐད་བཤད་པ་ཆོག་དང༌། །སྡོམ་པ་ལན་གསུམ་བརྩམ་པར་བྱ། །དེ་ལྟར་བྱས་
ཀྱང་སྒྲུབ་པ་པོས། །མཐོང་བ་བྱུང་བ་མ་གྱུར་ཅིང༌། །གང་ཚེ་བྱ་བ་མ་གྲུབ་ན། །དྲག་ཤུལ་སྦྱོར་
བས་བསྒྲུབ་པར་བྱ། །ཞེས་པ་ལ་སོགས་པ་གསུངས་སོ། །ཞེས་པའི་བར་གྱིས་སྤོགས་པའི་ཆོ་
ག་རྒྱས་པར་བསྟན་ཏོ། །༣ལས་ལ་སྦྱར་བ་ནི། དེ་ལྟར་བསྙེན་པ་དང་སྒྲུབ་པའི་དངོས་གྲུབ ་ཀྱི་
མཚན་མ་མཐོང་ནས། ལྷ་སོ་སོའི་རྣལ་འབྱོར་དང་ལྡན་པར་འཕྲུལ་འཁོར་ལ་སོགས་པ་ནས་
བསམ་གཏན་གྱི་བར་གྱི་ཆོ་གའི་སྒོ་ནས་འཆད་པར་འགྱུར་བའི་ཞི་བ་དང༌།
རྒྱས་པ་དང༌།
དབང་དང་། དྲག་པོའི་ལས་ཏེ་རྩ་བའི་ལས་བཞི་དང༌། ཁྱད་པར་སྲུང་བ་ལ་སོགས་པའི་ལས་
རབ་འཁྱམས་ཐམས་ཅད་འགྲུབ་པར་འགྱུར་རོ། །དེ་ཡང་འདིར་རྣམ་པ་གསུམ་སྟེ། ཡེ་ཤེས་ལ་
དབང་བ་དང༌། སྔགས་ལ་དབང་བ་དང༌། དམ་ཚིག་ལ་དབང་བའོ། །ཡེ་ཤེས་ལ་དབང་བས་
འོག་ནས་འཆད་པའི་ཐུན་མོང་བའི་ལས་ཐམས་ཅད་བསམ་པ་ཙམ་གྱིས་འགྲུབ་པར་
ནི།
འགྱུར་བའོ། །སྔགས་ལ་དབང་བས་ནི། འོག་ནས་འཆད་པའི་ཐུན་མོང་བའི་ལས་རྣམས་
ཐམས་ཅད་སྔགས་ལན་གཅིག་བརྗོད་པས་འགྲུབ་པར་འགྱུར་བའོ། །དམ་ཚིག་ལ་དབང་བ་ལ་
ཡང་དམ་ཚིག་གི་ཁྱད་པར་ཅན་དང་ལྡན་པའི་གཤིན་རྗེ་གཤེད་ཀྱི་རྣལ་འབྱོར་པས་ནི་སྔོན་དུ་
རྩ་བའི་སྔགས་འབུམ་བཟླས་པའི་བསྙེན་པ་རྣམ་པར་དག་པར་བྱས་ནས་སྒྲུབ་པ་བྱས་པར་
ཡང་འཕྲུལ་འཁོར་ལ་སོགས་པའི་སྒོ་ནས་ལས་ལ་སྦྱོར་བའི་ཚེ། །ༀ་ཡ་མ་རཱ་ཛ། ཞེས་པ་ལ་
སོགས་པའི་རྩ་སྔགས་ལན་གཅིག་བཟླས་པས་ལས་ཐམས་ཅད་འགྲུབ་པར་འགྱུར་རོ། །ཁྱད་
-454-

སྔགས་ལ་འཇུག་པའི་སྒོ། ༡༠༠༽
པར་གྱི་མན་ངག་རྣམས་ནི་འོག་ནས་འཆད་དོ། །སྤྱིའི་མན་ངག་བཤད་ཟིན་ཏོ།། །།
གཉིས་པ། ཁྱད་པར་གྱི་མན་ངག་བཤད་པར་བྱ་སྟེ། ཐུན་མོང་གི་དངོས་གྲུབ་ཀྱི་མན་
ངག། དེ་ལ་རེ་ཞིག་ཐུན་མོང་གི་དངོས་གྲུབ་ཀྱི་མན་ངག་ལ། ལས་བཞིའི་མན་ངག་ནི་བཞི་སྟེ།
ཞི་བ་དང༌། རྒྱས་པ་དང༌། དབང་དང་། དྲག་པོའི་མན་ངག་གོ། ༡ཞི་བའི་ལས་ཀྱི་མན་ངག་ལ་
གསུམ་སྟེ། བསྙེན་པ་དང༌། སྒྲུབ་པ་དང༌། ལས་ལ་སྦྱར་བའོ། 1བསྙེན་པ་ནི། གཙོ་བོའམ།
རྣམ་སྣང་ངམ། གཏི་མུག་གཤིན་རྗེ་གཤེད་ལ་སོགས་པ་ལས་དང་རྗེས་སུ་མཐུན་པའི་བསྙེན་
པ་འབུམ་ཕྲག་ལ་སོགས་པ་སྔར་བཞིན་བྱའོ། །དེ་ནས་བསྙེན་པའི་སྔགས་ཀྱི་བཅུ་ཆའི་ཞི་བའི་
སྦྱིན་སྲེག་བྱའོ། །2སྒྲུབ་པ་ལ། དོན་བཅུ་དྲུག་སྟེ། རྟེན་དང༌། གནས་དང་། ཡུལ་དང་། དུས་
དང༌། ཕྱོགས་དང༌། གྲོགས་དང༌། གདན་དང༌། གོས་དང༌། ཟས་དང༌། སེམས་དང༌། རྣལ་
འབྱོར་དང༌། སྔགས་དང༌། དཀྱིལ་འཁོར་དང༌། མཆོད་པ་དང་། སྒྲུབ་རྫས་དང༌། སྒྲུབ་ཚུལ་
རྣམས་སོ། །དེ་ལ་རྟེན་ནི། བསྙེན་པ་དེ་ཉིད་སྔོན་དུ་སོང་བའི་རྣལ་འབྱོར་པ་དམ་ཚིག་དང་ལྡན་
པའོ། །གནས་ནི། པད་མ་དཀར་པོའི་མཚོ་འགྲམ་དང༌། གངས་ཆུ་འབབ་པའི་ངོས་དང་། རྒྱ་
མཚོའི་ཉེ་འཁོར་དང༌། ཆུའི་གླིང་ཉམས་དགའ་བ་དང༌། སྐུ་གདུང་ཅན་གྱི་མཆོད་རྟེན་དང༌། ལོ་
འབྲས་རློན་པ་ཅན་གྱི་ཤིང་དྲུང་ལ་སོགས་པའི་གནས་དཀར་བ་དང༌། ཟླུམ་པའི་ཡོན་ཏན་ཅི་
རིགས་པ་དང་ལྡན་པ་ཡིད་དུ་འོང་བའི་གནས་སོ། །བྱ་བའི་ཡུལ་ནི། ནད་གདོན་དང་རིམས་ལ་
སོགས་པ་སྡིག་སྒྲིབ་དང་ལྡན་པ་རྣམས་སོ། །དུས་ལ། ཕྱི་ནི་ཟླ་བ་ཡར་ངོའི་སྲོད་ཀྱི་དུས་སམ།
ཐོ་རངས་ཀྱི་དུས་ནས་རྩོམ་པའོ། །ནང་ནི་ཆུ་ཀླུང་དཀར་པོ་རྒྱུ་བའི་དུས་སམ། རླུང་གཡོན་དུ་
རྒྱུ་བའི་དུས་སམ། ལུས་ཡང་བ་དང་ཡིད་ཉེ་བར་ཞི་བའི་དུས་ནས་རྩོམ་པའོ། །ཕྱོགས་ནི། ཁ་
ཤར་ཕྱོགས་སུ་ལྟ་བས་སོ། །གྲོགས་ནི། ལུས་དཀར་ཞིང་མཛེས་པ་ལ་སོགས་པའི་སྤྱན་མའི་
རིགས་ཅན་དམ་ཚིག་དང་ལྡན་པའོ། །དེ་ཡང་མེད་ན་ལུས་སེམས་ཕུན་སུམ་ཚོགས་པ་ཇི་ལྟར་
-455-

ནང་དོན་གནད་བསྡུས།
རྙེད་པ་སྟེ། མ་རྙེད་ན་གཅིག་པུས་བསྒྲུབ་པར་བྱའོ། །གདན་ནི། ཀུ་ཤའི་གདན་ནམ། གདན་
དཀར་པོ་བདེ་ཞིང་དྲི་མ་མེད་པའོ། །རྒྱན་གོས་ནི། རྒྱན་དྲུག་དང་། གོས་དཀར་པོ་དྲི་མ་མེད་པ་
སྟེ། ནང་དུ་གཞན་ཡོད་ཀྱང་ཕྱིར་དེ་ལྟར་བྱའོ། །བཟས་ནི། ཕྱིའི་འོ་མ་དང་མར་ལ་སོགས་པ་
དང་། མངར་བ་དང་། ནང་གི་བདུད་རྩི་རྣམ་སྣང་དང་། བ་གླང་གི་ཤ་གཙོ་བོར་གྱུར་པ་དང༌།
བྱང་ཆུབ་ཀྱི་སེམས་དཀར་པོ་བསྟེན་པར་བྱའོ། །སེམས་ནི། སེམས་ཅན་ལ་བྱམས་པ་དང༌། ཞི་
ཞིང་ངེས་པའི་སེམས་ཀྱིས་ལས་བསྒྲུབ་པར་བྱའོ། །རྣལ་འབྱོར་ནི། གཙོ་བོ་དཀར་པོ་ལ་
སོགས་པ་ནི་སའི་ལྷ་རྣམས་ཀྱི་མངོན་པར་རྟོགས་པ་སྔར་བཤད་པ་ལྟར་བསྒོམ་པར་བྱའོ། །
སྔགས་ནི་རྩ་སྔགས་ཀྱི་མཐར་ཆེ་གེ་མོའི་ཉེ་བར་འཚེ་བ་ཤཱནྟིཾ་ཀུ་རུ་ཡེ་སྭཱ་ཧཱ། ཞེས་བསྐུལ་བའི་
སྤེལ་ཚིག་དང་བཅས་པ་ལ་བཟླ་བར་བྱ་སྟེ། དེ་མཚོན་ནས་སྭཱ་ཧཱའི་མཐའ་ཅན་རྣམས་ཀྱི་གོང་
དུ་སྐུལ་ཚིག་སྤེལ་ཞིང་ཧཱུཾ་ཕཊ་ཀྱིས་མཐའ་ཅན་རྣམས་ཀྱི་གཤམ་བུར་སྐུལ་ཚིག་སྭཱཧཱ་དང་
བཅས་པ་བཏགས་ཏེ་བཟླ་བར་བྱའོ། །དཀྱིལ་འཁོར་ནི། རང་རང་གི་ལྷའི་དཀྱིལ་འཁོར་རྡུལ་
རས་བྲིས་ལ་སོགས་པ་དཀྱིལ་འཁོར་གྱི་ཆོ་གར་བཤད་པ་ལྟར་བཞེངས་པའམ་
ཚོན་ནམ།
དགོད་པར་བྱའོ། མཆོད་པ་ནི། འོ་མའི་མཆོད་ཡོན་དང་མེ་ཏོག་དཀར་པོ་ལ་སོགས་པའོ། །སྒྲུབ་
རྫས་ནི། ཞི་བའི་སྦྱིན་སྲེག་དང་། འཕྲུལ་འཁོར་དང་རྟེན་འབྲེལ་གྱི་རྫས་བཤད་ཅིང་འཆད་པར་
འགྱུར་བ་རྣམས་སོ། །སྒྲུབ་ཚུལ་ནི། ཉིན་ཞག་བདུན་གྱི་བར་དུ་ཉིན་ཞག་རེ་རེ་ལ་ཐུན་
བཞིའམ། ཐུན་བརྒྱད་དུ་བཅད་དེ། ཉིན་ཞག་དང་པོ་ལ། བླ་མ་དང་། དཀྱིལ་འཁོར་དང།
དཔའ་བོ་དང༌། རྣལ་འབྱོར་མ་རྣམས་ལ་ཞིབའི་ཚོགས་ཀྱི་འཁོར་ལོའི་མཆོད་པ་དང༌། འོ་མའི་
མཆོད་ཡོན་དང༌། མེ་ཏོག་དཀར་པོ་དང༌། ཙན་དན་དཀར་པོ་དང༌། ག་བུར་གྱི་དྲི་བཟང་དང༌།
འབྲས་དཀར་གྱི་ལྷ་བཤོས་དང༌། གོས་ཟུང་དཀར་པོ་ལ་སོགས་པ་མཆོད་པ་རྒྱ་ཆེན་པོ་དང༌།
སེམས་ཅན་ཕོངས་པ་དང༌། སློང་བ་ལ་སོགས་པ་ལ་སྦྱིན་པའི་ལས་གཙོ་བོར་བྱའོ། །ཉིན་ཞག་
-456-

སྔགས་ལ་འཇུག་པའི་སྒོ། ༡༠༠༽
གཉིས་པ་ལ་འཇིག་རྟེན་དང༌། འཇིག་རྟེན་ལས་འདས་པའི་ཞི་བའི་གཏོར་མའི་ཆོ་ག་མངོན་
པར་རྟོགས་པ་ནས་འབྱུང་བ་ལྟར་རྒྱ་ཆེན་པོ་ཡང་དང་ཡང་དུ་བཏང་སྟེ། ལས་ཀྱི་བར་ཆད་ཞི་བ་
དང༌། ལས་འགྲུབ་པའི་གསོལ་བ་དྲག་ཏུ་བཏབ་ནས་དར་དཀར་པོ་འཕྱར་བ་དང་། ཞི་བའི་
རོལ་མོའི་སྒྲ་སྒྲོག་པ་ལ་སོགས་པའི་སྒོ་ནས་གཏོར་མའི་ལས་གཙོ་བོར་བྱའོ།
།ཉིན་ཞག་
གསུམ་པ་ལ། གྲོགས་ཡོད་ན་ཐུན་རེས་བྱ་ཞིང༌། མེད་ན་རང་ཁོ་ན་ཉིན་མཚན་ཐོག་ཐག་ཏུ་
གཉིད་སྤངས་ཏེ། ཞི་བའི་བཟླས་པ་ལ་གཙོ་བོར་བྱའོ། །ཇི་ལྟར་ཞེ་ན། རང་གི་སྙིང་ཁ་ནས། ༀ་
དང༌། ཨ་དང་། བཾ་དང་། སུཾ་དང་། ཀྵ་ལ་སོགས་པ་བདུད་རྩིའི་ཡི་གེ་གང་ཡང་རུང་བ་ཆུ་ཤེལ་
ལྟར་དཀར་བ་ལས། འོད་ཟེར་གྱི་ལྕགས་ཀྱུ་སྐར་མདའ་གཡོ་བ་ལྟ་བུ་སོང་ནས་བསྒྲུབ་བྱ་ནད་
པ་ལ་སོགས་པ་རང་དབང་མེད་པར་བཀུག་སྟེ། རང་གི་སྙིང་ཁའི་ཟླ་བའི་དཀྱིལ་འཁོར་གྱི་སྟེང་
དུ་བཞག་པའམ། ཡང་ན་རང་གི་ཐ་མལ་གྱི་ལུས་བློས་སྤྲུལ་ནས་རང་གི་སྙིང་ཁའི་ཟླ་བའི་
དཀྱིལ་འཁོར་གྱི་སྟེང་དུ་བཞག་སྟེ། སྟེང་གི་ནམ་མཁའ་ཁམས་ཐམས་ཅད་སྔར་བཤད་པའི་ཞི་
བའི་ལྷ་དཀར་པོ་ཡབ་ཡུམ་གྱི་རྣམ་པ་ཅན་གྱིས་གང་ནས་བདེ་བ་ཆེན་པོ་ལ་སྙོམས་པར་
ཞུགས་པའི་བྱང་ཆུབ་ཀྱི་སེམས་འོ་མའི་ཆུ་རྒྱུན་དང་འདྲ་བ་ནད་པའམ། རང་གི་ལུས་དེ་ཉིད་ཀྱི་
སྤྱི་བོ་ནས་ཕབ་པས་སྡིག་པ་རགས་པ་ཐམས་ཅད་དང་བྲལ་བ། རང་གི་སྙིང་ཁ་ནས་ཕྱུང་སྟེ།
མདུན་དུ་ཨཱཿལས་བྱུང་བའི་ཟླ་བའི་དཀྱིལ་འཁོར་ལ་གནས་པར་བསམས་ནས་སླར་ཡང་སྙིང་
ཁའི་འོད་ཟེར་གྱིས་སྤྱན་དྲངས་པའི་ཕྱོགས་བཅུའི་སངས་རྒྱས་ནམ་མཁའ་སྐར་མ་ལྟ་བུ་
ཐམས་ཅད་མངོན་སུམ་དུ་བྱོན་ཏེ། ཡེ་ཤེས་ཀྱི་བདུད་རྩིས་གང་བའི་བུམ་པ་ཟླ་བ་ཆུ་ཤེལ་དང་
འདྲ་བ་དཔག་ཏུ་མེད་པ་ཐོགས་ནས་ཤིན་ཏུ་དྲི་མ་མེད་པའི་ཆུ་རྒྱུན་འབེབས་ཤིང༌། གུར་གུམ་
གྱི་མེ་ཏོག་གི་ཆར་དང་། ལྷའི་རྔ་བོ་ཆེའི་སྒྲ་གྲགས་པ་ལ་སོགས་པ་ངོ་མཚར་བའི་ཆོ་འཕྲུལ་དུ་
མ་དང་ལྡན་པས་བསྒྲུབ་བྱ་དེ་དག་ལ་དབང་བསྐུར་བར་བྱ་ཞིང༌། དེའི་ཚེ་རང་གི་སྙིང་ཁ་ནས་
457-

ནང་དོན་གནད་བསྡུས།
བྱུང་བ་ཟླ་བ་འབུམ་ཕྲག་དུ་མ་ཚོགས་པ་ལྟ་བུའི་སྔགས་ཀྱི་འོད་ཟེར་མཐའ་ཡས་པ་རྣམས་
ཀྱང་དབང་གི་ཆུ་རྒྱུན་དང་ལྷན་ཅིག་འབྲེལ་བས་བསྒྲུབ་བྱ་དེ་དག་གི་སྤྱི་བོ་ནས་ཞུགས་ཏེ།
ལུས་ཀྱི་ནང་ཐམས་ཅད་གང་བས་སྡིག་པ་དང༌། སྒྲིབ་པ་དང༌། ནད་དང༌། གདོན་དང༌། ཉེ་བར་
འཚེ་བ་ཐམས་ཅད་བ་སྤུའི་བུ་ག་དང༌། རྐང་པའི་མཐེ་བོང་ལྟ་བུ་ཚུན་ཆད་ནས་འཛག་པའི་ཁྲུས་
བྱེད་པ་དེ་ལྟ་བུ་རྩེ་གཅིག་ཏུ་བསམས་ནས་རྩ་སྔགས་ཀྱི་མཐར་བསྒྲུབ་བྱ་མིང་འདི་ཞེས་བྱ་
ཆོ་ག་དང་། བསམ་གཏན་རྣམ་པར་དག་པའི་སྒོ་ནས་ཞི་བའི་སྦྱིན་སྲེག་གཙོ་བོར་བྱའོ། །ཉིན་
བའི་ཉེར་བར་འཚེ་བ་ཐམས་ཅད་ཞི་བར་མཛོད་ཅིག་སྭཱཧཱ། ཞེས་པའི་བཟླས་པ་བསྙེན་པའི་
སྐབས་སུ་བཤད་པའི་མན་ངག་བཞིན་བྱའོ། །ཉིན་ཞག་བཞི་པ་ལ་སྔར་བཤད་པའི་རྫས་དང༌།
ཞག་ལྔ་པ་ལ་སྔར་བཤད་པའི་མཆོད་པ་དང༌། གཏོར་མ་དང༌། བཟླས་པ་དང༌། སྦྱིན་སྲེག་དང་
ལྡན་པས་འཕྲུལ་འཁོར་བསྐོར་བའི་ལས་གཙོ་བོར་བྱས་ཏེ། འཕྲུལ་འཁོར་བཅའ་བ་དང༌། ཁྱད་
པར་སྒྲུབ་པ་ལ་སོགས་པ་ནི་འོག་ནས་འཆད་དོ། །དེ་ལ་ཐུན་མོང་བའི་མན་ངག་ནི། རང་གི་
སྙིང་ཁའི་ས་བོན་གྱི་འོད་ཟེར་དང༌། ན་མོ་དཀོན་མཆོག་